Diari Oficial de la Generalitat Valenciana


Sumari del DOGV 9182, del 27-09-2021 (2021/9575)

RESOLUCIÓ de 14 de setembre de 2021, de la Presidència de la Generalitat, per la qual es rehabilita l'escut històric d'ús immemorial del municipi de Benigànim.
---------------------------------------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9575


Data del document
:   14-09-2021

Organisme emissor
:   Presidència de la Generalitat

Tipus de document
:   Resolució

Descriptors 

:   * Benigànim

RESOLUCIÓ de 14 de setembre de 2021, de la Presidència de la Generalitat, per la qual es rehabilita l'escut històric d'ús immemorial del municipi de Benigànim. [2021/9575]  
El Ple de l'Ajuntament de Benigànim (València), en la sessió del 30 de març de 2021, va adoptar, amb el vot favorable de la majoria absoluta del número legal de les persones membres, l'acord de sol·licitar la rehabilitació de l'escut històric d'ús immemorial del municipi, atenent l'estudi tècnic del Consell Tècnic d'Heràldica I Vexil·lologia, de 23 d'octubre de 2020.  
El Consell Tècnic d'Heràldica i Vexil·lologia, en la sessió del 28 de maig de 2021, va dictaminar favorablement la proposta de rehabilitació de l'escut immemorial del citat municipi i va considerar correcta la representació gràfica de l'escut esmentat.  
El procediment s'ha tramitat d'acord amb el que estableixen l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
Rehabilitar l'escut històric d'ús immemorial del municipi de Benigànim (València), que queda de la manera següent:  
  
«Escut quadrilong de punta redona. Partit. En el primer quarter, en camp d'or, quatre pals de gules. En el segon quarter, en camp d'atzur, sarment de sinople carregat de raïm, de gules.  
Al timbre, corona reial oberta, segons l'ús del Regne de València».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació, si escau, d'aquesta resolució, en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la notificació o la publicació, si escau, d'aquesta resolució, en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
En el cas que la persona interessada siga una administració pública, no és possible interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o la publicació, en el seu cas, d'aquesta resolució, en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 14 de setembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.